ΓΡΑΠΤΗ ΕΡΩΤΗΣΗ E-0829/02

υποβολή: Salvador Garriga Polledo (PPE-DE) προς την Επιτροπή

(26 Μαρτίου 2002)

Θέμα: Η ασθενής παραγωγικότητα

Πολλοί αναλυτές είναι της άποψης ότι οι κοινοτική οικονομία αντικατοπτρίζει, ανάλογα με τον τομέα και τη χώρα, το ενδημικό φαινόμενο της ασθενούς παραγωγικότητας. Συνολικά, μπορούμε να πούμε ότι η κοινοτική οικονομία παρουσιάζει σε γενικές γραμμές αξιόλογα αποτελέσματα από πλευράς ανάπτυξης, ενώ αντίθετα σημειώνεται μια πενιχρή εξέλιξη της παραγωγικότητας.

Δεδομένου ότι, ενώπιον των μεγάλων οικονομικών ανταγωνιστών μας σε παγκόσμιο επίπεδο, η μείωση που παρουσιάζει η παραγωγικότητά μας είναι κάτι παρά πάνω από ανησυχητική, θα ήταν σκόπιμο να αποδεχθεί σε κοινοτικό επίπεδο η Επιτροπή την πρόκληση να προωθήσει μια εκστρατεία ευαισθητοποίησης για να ανατρέψει τις φθίνουσες καμπύλες της παραγωγικότητας και να την μετατρέψει σε βασική παράμετρο της προώθησης ολόκληρης της οικονομίας μας.

Θεωρεί η Επιτροπή ότι πρέπει να φροντίσει ώστε τα κράτη μέλη να θεωρήσουν την παραγωγικότητα βασικό στοιχείο της ανταγωνιστικότητάς μας στον κόσμο·

Απάντηση του κ. Solbes Mira εξ ονόματος της Επιτροπής

(29 Μαΐου 2002)

Στο ειδικό Ευρωπαϊκό Συμβούλιο της Λισσαβόνας που πραγματοποιήθηκε το Μάρτιο 2000, η Ένωση έθεσε τον στρατηγικό στόχο για την επόμενη δεκαετία: να καταστεί η πλέον ανταγωνιστική και δυναμική οικονομική δύναμη στηριζόμενη στη γνώση, σε έναν κόσμο ικανό για αειφόρο οικονομική ανάπτυξη με περισσότερες και καλύτερες θέσεις εργασίας και μεγαλύτερη κοινωνική συνοχή. Το Συμβούλιο της Λισσαβόνας αναγνώρισε την ανάγκη συστηματικής συζήτησης και εξέτασης της προόδου που πραγματοποιείται προς επίτευξη του στόχου αυτού βάσει των κοινά συμφωνηθέντων δεικτών.

Για το σκοπό αυτό, η Επιτροπή καταρτίζει μια ετήσια εαρινή έκθεση για την πρόοδο βάσει των διαρθρωτικών δεικτών που έχουν σχέση με το οικονομικόπόβαθρο, την απασχόληση, την οικονομική μεταρρύθμιση, την κοινωνική συνοχή και το περιβάλλον. Η παραγωγικότητα, (ανά απασχολούμενο άτομο και ώρες εργασίας) είναι ένας από τους διαρθρωτικούς δείκτες τους οποίους συμφώνησε το Συμβούλιο και η Επιτροπή και οι οποίοι θα χρησιμοποιούνται στην εαρινή έκθεση της Επιτροπής στα εαρινά ευρωπαϊκά συμβούλια. Στόχος των δεικτών αυτών είναι ο συντονισμός της γενικής αποτελεσματικότητας και του δυναμισμού του οικονομικού συστήματος παράλληλα με την ανταγωνιστικότητά του σε σχέση με τις άλλες οικονομίες στον κόσμο.

Η Επιτροπή χρησιμοποιεί επίσης την εργατική παραγωγικότητα στην ετήσια έκθεσή της για την εφαρμογή των ευρέων κατευθύνσεων οικονομικής πολιτικής ως ενός από τους δείκτες καταμέτρησης του βαθμού επίτευξης των στόχων που έθεσε η ημερήσια διάταξη της Λισσαβόνας και της επίτευξης μιας εξαιρετικής οικονομικής αποδοτικότητας. Η παραγωγικότητα αποτελεί επίσης αντικείμενο της ανακοίνωσης(1) Παραγωγικότητα: το κλειδί για την ανταγωνιστικότητα των ευρωπαϊκών οικονομιών και επιχειρήσεων που εξέδωσε η Επιτροπή στις 15 Μαΐου 2002.

Η αύξηση της εργατικής παραγωγικότητας στην Ένωση είναι σχετικά μικρή και έχει πλέον επιβραδυνθεί κατά 0,5 εκατοστιαία μονάδα κατά μέσο όρο μεταξύ της πρώτης και του δεύτερης πενταετίας της δεκαετίας του '90. Ωστόσο, στην κορυφή του κύκλου, το 2000, το ποσοστό είχε επιστρέψει στο μέσο όρο της αρχής της δεκαετίας του '90 φθάνοντας το 1,5 %. Πολλές από τις πολιτικές που καλύπτει η διαδικασία της Λισσαβόνας έχουν ως στόχο την αύξηση της παραγωγικότητας και της ανταγωνιστικότητας στην Ένωση. Π.χ. το Ευρωπαϊκό Συμβούλιο της Βαρκελώνης (15 και 16 Μαρτίου 2002, συμφώνησε σχετικά με πολλά μέτρα τα οποία θα τονώσουν την παραγωγικότητα όπου περιλαμβάνονται: αύξηση του ανταγωνισμού και της διασύνδεσης στους τομείς του ηλεκτρισμού και του αερίου, καλύτερη εφαρμογή των κανόνων της εσωτερικής αγοράς, και προώθηση των δεξιοτήτων και της αναγνώρισης των επαγγελματικών προσόντων στην Ένωση. Ο στόχος κλειδί για την Ένωση είναι πλέον να επιτύχει να καταστούν τα συμφωνηθέντα πολιτικά μέτρα συγκεκριμένη δράση και να βελτιωθεί το επίπεδο παραγωγικότητας της Ένωσης.

(1) COM(2002)240.